

ที่ มท ๐๘๑๖.๒/ว ๕๕๖ กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

๑๘ มีนาคม ๒๕๖๔

เรื่อง การจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัดองค์กรปกครอง ส่วนท้องถิ่น กลุ่มคัดกรองใหม่ ภาคเรียนที่ ๒/๒๕๖๓

เรียน ผู้ว่าราชการจังหวัด

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๒๔๒ ลงวันที่ ๕ กุมภาพันธ์ ๒๕๖๔

๒. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๗๒ ลงวันที่ ๒๙ มกราคม ๒๕๖๔

๓. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๓๖๐๐ ลงวันที่ ๑๘ พฤศจิกายน ๒๕๖๓

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๖๐๙/๒๕๖๔

ลงวันที่ ๑๕ มีนาคม ๒๕๖๔ จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่น ได้ประชาสัมพันธ์สร้างการรับรู้ให้สถานศึกษาในสังกัดองค์กรปกครองส่วนท้องถิ่น ดำเนินการขอรับเงินอุดหนุนนักเรียนทุนเสมอภาคตามขั้นตอนที่กำหนด   
โดยให้สถานศึกษาดำเนินการบันทึกข้อมูลโดยเจ้าหน้าที่ของรัฐ การรับรองข้อมูลโดยคณะกรรมการสถานศึกษา   
การเบิกจ่ายและการรายงานผล เงื่อนไขการรับทุนเสมอภาคผ่านระบบ dla.thaieduforall.org ตามปฏิทิน  
การดำเนินงานโครงการจัดสรรเงินอุดหนุนแบบมีเงื่อนไข และได้แจ้งการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัดองค์กรปกครองส่วนท้องถิ่นกลุ่มเดิม ที่ได้รับทุนต่อเนื่อง ภาคเรียนที่ ๒/๒๕๖๓ นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา (กสศ.)   
ได้ดำเนินการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มคัดกรองใหม่ ภาคเรียนที่ ๒/๒๕๖๓ จำนวนนักเรียน ๖,๒๓๙ คน ในสถานศึกษา ๓๖๕ แห่งแล้ว จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. แจ้งบัญชีรายชื่อสถานศึกษาที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มคัดกรองใหม่ ภาคเรียนที่ ๒ ปีการศึกษา ๒๕๖๓ โดยสถานศึกษาสามารถตรวจสอบรายชื่อนักเรียนทุนเสมอภาค และงบประมาณที่ได้รับการจัดสรรผ่านระบบ dla.thaieduforall.org และดำเนินการจ่ายเงินเป็นค่าครองชีพให้นักเรียนตามขั้นตอนและหลักเกณฑ์ที่กองทุนเพื่อความเสมอภาคทางการศึกษา กำหนด และตามประกาศการขยายระยะเวลาการจ่ายเงินค่าครองชีพนักเรียนทุนเสมอภาค ภาคเรียนที่ ๒   
ปีการศึกษา ๒๕๖๓ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

๒. แจ้งบัญชีรายชื่อสถานศึกษาที่ไม่ดำเนินการรับรองข้อมูลนักเรียนทุนเสมอภาค  
โดยคณะกรรมการสถานศึกษา (นร./กสศ. ๐๕) ประจำภาคเรียนที่ ๒/๒๕๖๓ และทำให้นักเรียนที่ผ่านเกณฑ์  
ระดับยากจนพิเศษ ไม่ได้รับเงินอุดหนุนจากกองทุนเพื่อความเสมอภาคทางการศึกษา จำนวน ๑๕๑ คน   
ในสถานศึกษาจำนวน ๑๕๑ แห่ง ทั้งนี้ ขอความอนุเคราะห์หน่วยงานต้นสังกัดติดตาม และแจ้งให้สถานศึกษาดำเนินการตามขั้นตอนของโครงการฯ ในภาคเรียนถัดไป

/๓. กำกับ...

-๒-

๓. กำกับ ติดตามการดำเนินงานของสถานศึกษาให้เป็นไปตามแนวทางและคู่มือการปฏิบัติงานของโครงการ ปี ๒๕๖๓

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานกลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

โทรสาร ๐ ๒๒๔๑ ๙๐๒๑-๓ ต่อ ๓๑๘

รอง อสถ.............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................